ข้อบัญญัติองค์การบริหารส่วนตำบลบางขวัญข้อบัญญัติองค์การบริหารส่วนตำบลบางขวัญเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลบางขวัญอำเภอเมืองฉะเชิงเทรา จังหวัดฉะเชิงเทราพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบางขวัญโดยได้รับความเห็นชอบของสภาองค์การบริหารส่วนตำบลบางขวัญและโดยอนุมัติของนายอำเภอเมืองฉะเชิงเทรา จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบางขวัญ เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลบางขวัญอำเภอเมืองฉะเชิงเทรา จังหวัดฉะเชิงเทรา พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัติบริเวณนี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดแนวเส้นตรงที่เริ่มต้นจากบริเวณคลองส่งน้ำชลประทานฝั่งตะวันออกที่จุดซึ่งห่างจากคลองส่งน้ำชลประทานตัดกับทางหลวงแผ่นดินหมายเลข ๓๒๐๐ไปทางทิศตะวันตกเฉียงใต้ตามคลองส่งน้ำชลประทาน ระยะประมาณ ๔๕๐ เมตรไปทางทิศตะวันออก จนบรรจบทางหลวงแผ่นดินหมายเลข ๓๒๐๐ที่จุดซึ่งห่างจากทางหลวงแผ่นดินหมายเลข ๓๒๐๐ ตัดกับคลองส่งน้ำชลประทานไปทางทิศใต้ตามทางหลวงแผ่นดินหมายเลข ๓๒๐๐ ระยะประมาณ ๓๕๐ เมตรเป็นเส้นต่อตรงไปทางทิศตะวันออก จนบรรจบกับแนวเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๓๒๐๐ด้านตะวันออก จดแนวเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข๓๒๐๐ด้านใต้ จดเขตตำบลบ้านใหม่ด้านเหนือและเขตเทศบาลเมืองด้านเหนือด้านตะวันตก จดคลองบ้านใหม่ฝั่งตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดคลองส่งน้ำชลประทานฝั่งใต้ด้านตะวันออก จดคลองนาฝั่งตะวันตกด้านใต้ จดเขตตำบลบ้านใหม่ด้านเหนือ เส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๒๐๐เส้นต่อตรงที่เริ่มต้นจากบริเวณคลองส่งน้ำ ชลประทานฝั่งตะวันออกที่จุดซึ่งห่างจากคลองส่งน้ำชลประทานตัดกับทางหลวงแผ่นดินหมายเลข ๓๒๐๐ไปทางทิศตะวันตกเฉียงใต้ตามคลองส่งน้ำชลประทาน ระยะประมาณ ๔๕๐ เมตรไปทางทิศตะวันออกจนบรรจบทางหลวงแผ่นดินหมายเลข ๓๒๐๐ที่จุดซึ่งห่างจากทางหลวงแผ่นดินหมายเลข ๓๒๐๐ ตัดกับคลองส่งน้ำชลประทานไปทางทิศใต้ตามทางหลวงแผ่นดินหมายเลข๓๒๐๐ ระยะประมาณ ๓๕๐ เมตร เป็นเส้นต่อตรงไปทางทิศตะวันออกจนบรรจบกับแนวเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๒๐๐ด้านตะวันออก จดแนวเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๒๐๐ทั้งนี้ พื้นที่บริเวณที่ ๑ และบริเวณที่ ๒ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมาย ว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช้ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) อาคารอยู่อาศัยประเภทห้องแถว บ้านแถวหรือตึกแถว ตั้งแต่ ๒ชั้นขึ้นไป(๕) อาคารพักอาศัยรวมตั้งแต่ ๒ชั้นขึ้นไปและอาคารพักอาศัยประเภทอาคารขนาดใหญ่(๖) อาคารอยู่อาศัยประเภทอาคารชุดตามกฎหมายว่าด้วยอาคารชุดหรือหอพักตามกฎหมายว่าด้วยหอพัก(๗) อาคารเลี้ยงสัตว์ทุกชนิดเพื่อการค้า(๘) อาคารประเภทอาคารขนาดใหญ่พิเศษ(๙) โรงฆ่าสัตว์(๑๐) ไซโลเก็บผลผลิตทางการเกษตร(๑๑) โรงกำจัดขยะมูลฝอย(๑๒) โรงซื้อขายเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช้ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารพาณิชยกรรมประเภทห้องแถวบ้านแถวหรือตึกแถวและอาคารพาณิชยกรรมประเภทอาคารขนาดใหญ่ที่ไม่หมายความรวมอาคารพาณิชยกรรมค้าปลีกค้าส่ง(๖) อาคารอยู่อาศัยประเภทห้องแถว บ้านแถวหรือตึกแถว และอาคารพักอาศัยประเภทอาคารขนาดใหญ่(๗) อาคารอยู่อาศัยประเภทอาคารชุดตามกฎหมายว่าด้วยอาคารชุดหรือหอพักตามกฎหมายว่าด้วยหอพักข้อ ๖ ภายในบริเวณพื้นที่ที่กำหนดตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และ ข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนแปลงการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายว่าด้วยการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลบางขวัญรักษาการให้เป็นไปตามข้อบัญญัตินี้ประกาศณ วันที่ ๓๐ มิถุนายน พ.ศ. ๒๕๕๗รัชพล ยิ้มเจริญนายกองค์การบริหารส่วนตำบลบางขวัญ[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลบางขวัญ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลบางขวัญอำเภอเมืองฉะเชิงเทรา จังหวัดฉะเชิงเทรา พ.ศ. ๒๕๕๗๒. แผนที่ท้ายข้อบัญญัติองค์การบริหารส่วนตำบลบางขวัญเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลบางขวัญอำเภอเมืองฉะเชิงเทรา จังหวัดฉะเชิงเทรา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๙ ตุลาคม ๒๕๕๗กฤษดายุทธ/ผู้ตรวจ๙ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๐ ง/หน้า ๓๒/๖ ตุลาคม ๒๕๕๗